KOMENTE DHE REKOMANDIME 
MBI RAPORTIN E MONITORIMIT PËR VITIN 2019 PËR MINISTRINË E KULTURËS 
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Ministria e Kulturës, në përputhje me drejtimet kryesore të politikës së përgjithshme shtetërore dhe me programin e Këshillit të Ministrave, me fondet buxhetore të miratuara për vitin 2019 ka hartuar, programuar dhe zhvilluar politikat kombëtare të kulturës, të trashëgimisë kulturore, materiale dhe shpirtërore, të rritjes së tolerancës fetare e të dialogut kulturor dhe integrimit kulturor në familjen evropiane dhe botërore, në përputhje me programin e qeverisë së Republikës së Shqipërisë.
 Programet për të cilat kjo ministri ka administruar fondet për vitin 2019 janë: 
1. Programi “Planifikim Menaxhim Administrim”

2. Programi “Trashëgimia Kulturore”

3. Programi “Arti dhe Kultura” 
Për programin “Planifikim Menaxhim Administrim”. Fondet buxhetore në këtë program janë planifikuar për realizimin e dy produkteve të cilat gjatë  vitit 2019 kanë patur performancën si më poshtë: 

· “Akte ligjore dhe nënligjore të miratuara” që matet me numrin e akteve të miratuara, është realizuar në masën 65% të planit vjetor me një kosto faktike prej 99 milion lekë. 
· “Staf i trajnuar”,  që matet me numrin e trajnimeve të realizuara, është realizuar në masën 92% të planit vjetor me një kosto faktike 48.2 milion lekë. 
Programi “Trashëgimia Kulturore dhe muzetë” është një nga programet e Ministrisë së Kulturës i cili synon ruajtjen e integruar të tërësisë së vlerave të trashëgimisë kulturore, mbrojtjen dhe promovimin e saj si dëshmi e vlerave të trashëguarar nga e kaluara, si shprehi e identitetit kombëtar dhe si pasuri e traditës kolektive.

Trashëgimia kulturore përbëhet nga vlera materiale të luajtshme dhe të paluajtshme (dëshmi të arkitekturës, peisazhit, arkeologjisë) dhe vlera jomateriale që përbëjnë dijen dhe përvojën shpirtërore (ritet, zakonet, zejet tradicionale, folklori dhe gjuha) të krijuar dhe transmetuar nga populli gjatë shekujve. Me fondet e vëna në dispozicion është synuar në mirëmbajtjen e monumenteve të kulturës nëpërmjet konservimit, konsolidimit dhe restaurimit të tyre.  Me fondet buxhetore në dispozicion gjatë vitit  në këtë program janë realizuar produktet si më poshtë:
· “Objekte monument kulture të ruajtura dhe mbrojtura”, që matet me numër objektesh është realizuar në masën  100% të planit vjetor me një kosto faktike prej 282 milion lekë, ku:

Janë kryer punime rutinë mirëmbajtje dhe pastrime në rreth 109 objekte monument kulture dhe pastrim vegjetacioni ne 83 objekte. Kështu në në Durrës jane kryer pastrim nga vegjetacioni dhe mirëmbajtje në rreth 22 objekte si dhe restaurime dhe mirëmbajtje në 8 objekte: është realizuar Mbulesa e Mozaikut të Tiranës si dhe  rrethimi me zinxhirë dhe rrethimi anësor me tenda të tejdukshme. Punime mirëmbajtjeje dhe pajantimi i disa mureve, që ndodhen pranë zonave ku kanë filluar gërmime arkeologjike tek Amfiteatri, Durrës. Pastrime nga vegjetacioni dhe mirëmbajtje periodike kryesisht në objektet e vizitueshëm të qytetit të Durrësit, Tiranës, Elbasanit, Muzeun Arkeologjik, Amfiteatër, Kalaja e Krujës, Kisha e Shën Ndoji-t në Kepin e Rodonit, Kalaja e Skënderbeut në Kepin e Rodonit, Kalaja Zgërdhesh si dhe në Termat Romake, Hamami, Forumi Bizantin, Muret Rrethuese të qytetit të Durrësit, Rotonda. Janë kryer ndërhyrje restauruese , mirëmbajtje pastrime në Berat në 36 objekte si: restaurimi i Urës së Kasabashit duke bërë të mundur nxjerrjen e objektit nga gjendja e riskut; Është kryer pastrimi nga vegjetacioni i lartë dhe i ulët në Qendrën Historike Berat, lagjja “Kala”. ka kryer restaurime të pjesshme dhe mirëmbajtje në 40 objekte si dhe pastrime sistemime në 11 objekte. Është kryer restaurim total i shtëpisë së Andon Zako Çajupit në Sheper të Zagorisë . Në Vlore në 28 objekte. Në Shkodër janë kryer punime mirëmbajtje në Kalanë e Shkodrës , Kalanë e Lezhës etj. 
· “Muze të mirëmbajtura dhe të vizitueshëm nga publiku ” është realizuar në sasi 64% e planit me një kosto faktike prej 96.8 milion lekë, ku: 

· Muzeu Kombëtar i Fotografisë “Marubi”, përveç performancës lidhur me vizitueshmërinë, ka realizuar dhe 61 aktivitete të tjera me qëllim publikime të objekteve të trashëgimisë kulturore, si edhe në kuadër të Programit të Edukimit: janë organizuar aktivitete si “Vizato portretin”, “Bëj maskën tënde”, Ekspozita si; “Dinastia marubi, Njëqind vite të studios fotografike shqiptare”; Ekrani i Artit. 


· Muzeu Historik Kombëtar, gjatë këtij viti, ka realizuar 168 aktivitete, veprimtari me karakter promovues, edukues në të gjithë hapësirat muzeore dhe ato mbështetëse. Janë restauruar një sërë objektesh të trashëgimisë kulturore pjesë e fondit të muzeut, trajtim dhe mirëmbajtje objektesh në bashkëpunim me IMK etj. 

· Muzeu kombëtar i Artit Mesjetar, Arsimit dhe Arkeologjik, Korçë, ka organizuar veprimtari qe janë lidhur me prritjen e vizitorëve dhe promovimin e vlerave të trashëgimisë që administrohen nga këta muze.   

· Qendra Kombëtare e Muzeumeve Berat ka kryer 37 veprimtari me karakter promovues dhe njëkohësisht dhe mirëmbajtje të objekteve muzeore. 

· Muzeu Kombëtar Pavarësia Vlorë gjatë vitit ka kryer një sërë aktivitetesh në përkujtim të figurave të shquara dhe ngjarjeve të rëndësishme histotiko-kulturore.

· Muzeu Kombëtar “Gjethi” gjatë këtij viti është fokusuar në objektivat kryesore për promovimin e vlerave historiko-kulturore si dhe pritjen e vizitorëve si projektet” Kujtojmë për të mos harruar”, dhe “Mbresa” në bashkëpunim me shkollat e mesme të qytetit. Muzeu Kombëtar i Përgjimeve "Shtëpia me Gjethe" përgjatë vitit 2019 aplikoi për të marrë pjesë në garën për të fituar Çmimin “Muzeu Evropian i Vitit” për 2020, i cili arriti të fitojë çmimin prestigjioz: Muzeu i Këshillit të Evropës 2020. 

·  Realizimi i punimeve restauruese të parqeve të Butrintit dhe Apolonisë.

· “Aktivitete, të fushës së trashëgimisë jomateriale”, realizuar në sasi në masën 100% të planit me nje kosto faktike prej 48 milion lekë.

· Projektet me thirrje për vitin 2019 të trashëgimisë jo materiale janë 41 e janë të ndara per programin kombëtar “Edukimi përmes kulturës”, Dokumentimi i vlerave të trashëgimisë, projekte dedikuar artizanatit , festivale, panaire, aktivitete multikulturore, inovacione etj. 

· Projekti “Dita e Verës 2019 Përmet –edicioni IV, u zhvillua më dt 16-17 mars 2019.

· Projekti “Dore për dore breza vallesh”, organizuar nga shoqata multifunksionale për kulturë, Edukim dhe Zhvillim, Gjirokastër  ku morën pjesë 68 artistë.

· Projekti “Peligrinazhi i bijve të Arbërisë në Trojet Shqiptare”, 26-28 Prill. U organizua Festivali i 15-të Mbarëkombëtar i Instrumentistëve të vegjël popullorë në qytetin e Fushë Arrëzit në datat 18, 19, 20 maj, zhvilluar nga Shoqata Eko-Turistike, Pukë.Morën pjesë 140 artistë të vegjël nga të gjithë trevat shqipfolëse.

· Projekti “Festivali Mbarëkombëtar i Instrumentistëve të Vegjël Popullorë” ku morën pjesë 100 artistë të vegjël nga Shqipëria Kosova, shqipatërt e Maqedonisë dhe Malit të Zi.

·  Projekti”Festivale Kcimi i Tropojës” u zhvillua në Bajram Curri. 

· Projekti “Kthim në vite”, organizuar nga z.Myrdar  jera 

· “Trashëgimia materiale e jomateriale e inventarizuar”, me një kosto faktike prej 8.1 milion lekë. Gjatë vitit 2019 rezultojnë të regjistruara në Bazën e të dhënave shtetërore “Regjistri Kombëtar i Pasurive Kulturore gjithsej 98 218 objekte nga të cilat 96 423 objekte në pronësi shtetërore dhe 1795 objekte në pronësi private.

Në programin “Arti dhe Kultura” janë realizuar projekte artistike kulturore të cilët kanë siguruar gjithëpërfshirje në jetën social kulturore, në veçanti ato projekte të cilat kanë në fokus krijimtarinë artistike, edukimin dhe zhvillimin e audiencave si dhe integrimin gjinor. Ky objektiv është arritur nëpërmjet realizimit të produkteve, si më poshtë:

· “Investime të reja në skenat bashkëkohore” përfshihen ndërtime e rikonstruksione në institucionet e artit dhe kulturës, ku përmendim “Rikonstruksionin e Teatrit të Operas dhe Baletit, që është në proces.

· Veprimtari të realizuara në institucionet e art-kulturës nga të cilat përmendim: 

· ‘Premiera dhe shfaqje artistike të zhanrit skenik operistik, koreografik dhe folklorik kombëtar”, 161 shfaqje me nje kosto faktike 180.4 milion lekë, 

· “Premiera dhe shfaqie artistike të zhanrit skenik teatror klasik dhe bashkekohor” , 121 shfaqje me nje kosto faktike 61 milion lekë.

· “Premiera dhe shfaqje artistike të zhanrit skenik teatror eksperimental klasik dhe bashkekohor “, 449 shfaqje me një kosto faktike 38 milion leke

· “Projekte dhe programe në mbështetje të skenës së pavarur”, ku janë realizuar 130 aktivitete me një kosto faktike 80 milion lekë.

II. “Karakteristika kryesore të performancës së shpenzimeve”
Në fund të vitit 2019, situata në lidhje me realizimin e shpenzimeve të buxhetit me financim të brëndshëm  krahasuar me planin e periudhes, sipas raportit të monitorimit të paraqitur nga ana e ministrisë, paraqitet si më poshtë:

	
	Emërtimi
	% e realizimit të shpenzimeve
kundrejt  planit te vitit  2019

	1.
	Programi “Planifikim Menaxhim Administrim”
	91.5%

	2.
	Programi “Trashëgimia Kulturore”
	91.7%

	3.
	Programi “Arti dhe Kultura”
	96.2%

	
	TOTAL
	94.8%


Pra siç shikohet nga të dhënat e tabelës së mësipërme plani i shpenzimeve të buxhetit me financim të brendshëm në total për këtë ministri për vitin është realizuar në rreth 94.8 % të planit te vitit 2019. Duke  e  parë  këtë realizim sipas programeve, vërejmë  që përqindja e realizimit të shpenzimeve varion në nivele të ndryshme duke filluar nga 96.2% në programin “Arti dhe Kultura”, në 91.7% të planit në programin “Trashegimia Kulturore” dhe 91.5% në  programin “Planifikim menaxhim administrim”. 
Sipas zërave përbërës të shpenzimeve, sipas raportit të monitorimit të paraqitur nga ana e ministrisë situata në fund te vitit 2019, paraqitet e tillë:

	
	
	% e realizimit te shpenzimeve

	
	Programet
	Shpenzime korrente
	Shpenzime kapitale me Financ. te brendshem

	1.
	Programi “Planifikim Menaxhim Administrim”            
	91.4%
	-

	2.
	Programi “Trashëgimia Kulturore
	91.3%
	100

	3.
	Programi “Arti dhe Kultura”
	93.2%
	        99.6%

	
	TOTAL
	92.4%
	 99.5%


Pra siç shikohet nga tabela e mësipërme, shpenzimet korrente në total për ministrinë, janë realizuar në rreth 92.4% të planit vjetor, Shpenzimet për investime me financim të brendshem në total kanë një realizim prej 99.5% kundrejt planit vjetor.. 
Struktura e shpenzimeve për çdo program sipas ligjit të buxhetit 2019, planit të buxhetit vjetor dhe realizimit të vitit 2019,  paraqitet si më poshtë:

	
	Programet
	Buxheti 2019            Ligji
	Plani                               me ndryshime
	Fakti Vjetor  2019

	1.
	Programi “Planifikim Menaxhim Administrim”
	7
	7.3
	7.2

	2.
	Programi “Trashëgimia Kulturore
	24
	25.1
	26.3

	3.
	Programi “Arti dhe Kultura”
	68
	67.5
	66.5

	
	TOTAL  MINISTRIA
	100%
	100
	100


Duke parë strukturën e realizimit të shpenzimeve në fakt për vitin 2019,  vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Arti dhe Kultura” me rreth 66.5% të totalit të shpenzimeve, si edhe në programin “Trashëgimia Kulturore” me rreth 26.3%.
III. Informacion mbi volumin dhe madhësinë e ndryshimit të buxhetit.

Për të gjitha programet e kësaj ministrie situata në lidhje me ndryshimet në planifikim gjatë 8 mujorit te vitit 2019, përfshirë këtu buxhetin fillestar, dhe buxhetin me ndryshimet e ndodhura gjatë 8 mujorit te vitit 2019, paraqitet në tabelën e mëposhtme:

   në 000/lekë
	
	Programet
	Buxheti fillestar 2019
	Buxheti me ndryshime
	Diferenca

	
	
	(1)
	(2)
	(3=2-1)

	1.
	Planifikim Menaxhim Administrim
	160 276
	160 930
	         654

	2.
	Trashëgimia Kulturore
	522 191
	599 757
	77 566

	3.
	Arti dhe Kultura
	1 483 400
	1 515 000
	31 600

	                        TOTAL  MINISTRIA
	2 165 867
	2 275 687
	109 820


Pra siç shikohet nga tabela në krahasim me ligjin fillestar plani ka ndryshuar ne te tre programet.

· Ndryshimet përfaqësojnë ndryshimet e planit të buxhetit nga akordimi  dhe detajimi i Fondit të Veçantë si dhe akordimi i fondeve shtese per 30 milion lekë në zbatim të VKM-së nr. 496, date 17.11.2019, Për restaurimin e muzeut “Mësënjtorja e Parë shqipe”, 15,120 mijë lëkë nëpërmjet VKM nr.678 datë 16.10.2019 ”Për një shtesë fondesh, në buxhetin e miratuar për vitin 2019, për financimin e aktiviteteve që do të organizohen me rastin e 75-vjetorit të Çlirimit të vendit.
Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese.
                                                                                   
                       në 000/lekë
	Programet
	Shpenzime korrente
	Shpenzime kapitale
	Totali i shpenzimeve

	
	Ministria
	Thesari
	Dif.

TH-M
	Ministria
	Thesari
	Dif. TH-M
	Ministria
	Thesari
	Dif.
TH-M

	Plan. Menaxh. Admin
	147 271
	147 271
	
	
	
	
	147 271
	147 271
	

	Trashëgimia Kulturore
	488 751
	488 751
	
	34 177
	34 177
	
	522 928
	522 928
	

	Arti dhe Kultura
	741 014
	741 014
	
	717 488
	717 488
	
	1 458 976
	1 458 976
	

	TOTAL  MINISTRIA
	1 377 035
	147 271
	
	751 665
	751 665
	
	2 129 175
	2 129 175
	


Pra siç shikohet të dhënat faktike të raportuara nga ministria janë të njejta me të dhënat faktike të siguruara nga sistemi informatik financiar i qeverisë.

Më poshtë po paraqesim produktet e realizuara nga shpenzimet e kryera nga te ardhurat jashtë limitit te cilat u realizuan ne masen 37.8 milion leke si më poshtë:

· Në programin “planifikim menaxhim administrimi”, janë realizuar:

· Botime e broshura ilustruese e promovuese për Creative Europe

· Evente rajonale të ndryshme/blerje pajisjesh etj.
· Honorare për ekspertët/asistente të programit.

· Në programin “Trashëgimia Kulturore dhe muzetë” janë realizuar  projekte artistike me qëllim mbrojtjen, promovimin, edukimin dhe menaxhimin e vlerave të trashëgimisë kulturore, zhvillimin e rrjeteve të muzeve kombëtarë dhe lokalë, parqeve arkeologjike dhe lëvizjen e objekteve të trashëgimisë kulturore.
· Në programin “Arti dhe Kultura”, janë realizuar nga Teatri Kombëtar i Operas dhe Baletit Premiera dhe shfaqje artistike të zhanrit skenik operistik, koreografik dhe folklorit kombëtar, janë organizuar Projekte dhe programe ne mbeshtetje te skenes se pavarur, etj

IV. Komente dhe rekomandime 
· Vlerësojmë respektimin nga ana juaj të afatit të paraqitjes së këtij raporti, të përcaktuar në udhëzimin nr. 22, datë 17.11.2016.

· Vëmë në dukje se paraqitja e informacionit si edhe të dhënat e raportuara në raportin e monitorimit janë sipas formateve të përcaktuara në paragrafin 49, të Udhëzimit nr. 22, datë 17.11.2016.

· Lidhur me përmirësimin e cilësisë së përmbajtjes së raportit të monitorimit rekomandojmë plotësimin e komenteve për secilin tregues për të evidentuar arritjet si edhe problematikat për të dhënat e paraqitura sipas aneksit nr.4 “Raporti i realizimit të objektivave të politikës së programit”, të përcaktuar në udhëzimin e mësipërm.
V. Publikimi 

Raporti i Monitorimit për vitin 2019, është publikuar në faqen zyrtare të Ministrisë së Kulturës.
http://www.kultura.gov.al/al/dokumente/raporte/raporte-monitorimi-nga-ministria-e-kultures

